EKONOMINĖS NAUJIENOS IŠ KAZACHSTANO 

2025 m. birželio mėn.

	Data
	Pateikiamos informacijos apibendrinimas
	Šaltinis

	Parodos (įvairūs sektoriai), renginiai, mokymai, renginių duomenų bazės, viešieji pirkimai ir kt. verslo plėtrai ir eksportuotojams aktuali informacija

	2026 m. rugsėjo 
2-4 d. (Almata)
	KazBuild 2026
32-oji tarptautinė statybos ir interjero paroda
	https://kazbuild.kz/en/ 

	2026 m. rugsėjo 
2-4 d. (Almata)
	Aquatherm
18-oji tarptautinė buitinės ir pramoninės šildymo, vandentiekio, santechnikos, oro kondicionavimo bei vėdinimo įrangos paroda
	https://aquatherm-almaty.kz/en/ 

	2026 m. rugsėjo 16-18 d. (Almata)
	Mining Metals Central Asia
31-oji Centrinės Azijos tarptautinė kasybos tyrinėjimų ir kasybos įrangos paroda
	https://mining-metals.kz/en/ 

	2026 m. spalio 
14-16 d. (Astana)
	TransLogistica Kazakhstan 2026
29-oji tarptautinė transporto ir logistikos sektoriaus paroda
	https://translogistica.kz/en/ 

	Prekyba, transportas, žemės ūkis, maisto gamyba

	06.04
	Per 2026 m. iki šiol žemės ūkio kultūros apsėtos 20,9 mln. hektarų plote, rodo regioninių valdžios institucijų pateikti ir Žemės ūkio ministerijos cituojami operatyviniai duomenys. Didžiausią apsėto ploto dalį – 15 mln. hektarų – sudaro grūdinės kultūros. Aliejinės kultūros apsėtos 4,2 mln. hektarų plote, o pašarinės kultūros – 1,2 mln. hektarų plote. Be to, medvilnė apsėta 164 300 hektarų plote, bulvės – 128 400 hektarų plote, daržovės – 122 100 hektarų plote, melionai ir moliūgai – 83 900 hektarų plote, o cukriniai runkeliai – 22 000 hektarų plote.
Sėjos kampanija aktyviausiai vyksta pagrindiniuose šalies grūdų auginimo regionuose. Akmolos srityje iš viso apsėta 5,3 mln. hektarų, Kostanajaus srityje – 5 mln. hektarų, o Šiaurės Kazachstano srityje – 4,1 mln. hektarų. Sėjos kampanijoje naudojama daugiau nei 133 900 traktorių, taip pat apie 5600 didelio našumo sėjos kompleksų, 71 400 sėjamųjų ir 188 500 žemės dirbimo padargų.
	https://www.kt.kz/eng/economy/kazakhstan_sows_20_9_million_hectares_during_spring_1377992136.html 

	06.05
	KZ iki 2027 m. pabaigos gaus du naujus konteinervežius. Baku laivų statykloje įvyko pirmojo specializuoto 780 TEU konteinervežio, statomo pgl. KZ užsakymą bendradarbiaujant su Abu Dabio uostų grupe, kilio klojimo ceremonija. Projektas įgyvendinamas bendradarbiaujant nacionalinei jūrų laivybos bendrovei „Kazmortransflot“ ir Abu Dabio uostams. Iki 2027 m. pabaigos planuojama pastatyti du modernius konteinervežius, skirtus konteineriniams kroviniams gabenti per Kaspijos jūrą. Laivų pristatymas numatytas 2028 m.
Š.m. balandžio mėnesį KZ geležinkelių bendrovė „Temir Zholy“ pasirašė sutartį dėl šešių laivų, įskaitant du konteinervežius, statybos Baku laivų statykloje. Šių projektų įgyvendinimas prisidės prie tolesnio Kaspijos jūros regiono transporto ir logistikos potencialo plėtros, padidins krovinių gabenimo apimtis ir sustiprins Kazachstano, kaip svarbaus tranzito mazgo tarp Azijos ir Europos, vaidmenį, pažymėjo KZ Susisiekimo ministerija.
	https://www.kt.kz/rus/ekonomika/kazahstan_poluchit_dva_novyh_konteynerovoza_k_kontsu_2027_goda_1377992186.html 

	06.10
	Investicijos į KZ ilgalaikį kapitalą per pirmuosius keturis š.m. mėnesius, palyginti su praėjusiais metais, išaugo 6,7% iki 4,9 trln. KZT, viršydamos bendrą ekonomikos augimo tempą, pranešė šalies ekonomikos viceministras A. Kassenovas. Pasak jo, bendros užsienio tiesioginių investicijų (TUI) įplaukos 2025 m. pasiekė 20,5 mlrd. USD, t.y. 14,4% daugiau nei ankstesniais metais. Kassenovas pažymėjo, kad pastaraisiais metais KZ ekonomikos struktūra ir investicijų srautai gerokai pasikeitė.
Šiandien KZ ekonomika yra labiau diversifikuota nei prieš 10-15 metų. Pavyzdžiui, 2010 m. naftos gavyba sudarė 16,5% BVP. Iki 2024 m. pabaigos naftos gavybos pramonės dalis sumažėjo iki 8,1%. TUI atveju laikosi tos pačios tendencijos: diversifikacija vyksta ir investuotojų pusėje. Jie vis labiau domisi ne tik gavybos pramone, metalurgija ir naftos bei dujų sektoriumi, bet ir kitomis ekonomikos sritimis“.
Sektoriai, kurie 2025 m. pritraukė didžiausią užsienio investicijų apimtį:
● Didmeninė ir mažmeninė prekyba – 4,8 mlrd. USD;
● Gamyba – 4,4 mlrd. USD;
● Finansinė ir draudimo veikla – 4,3 mlrd. USD;
● Informacijos ir ryšių sektorius – 1,4 mlrd. USD;
● Transportas ir sandėliavimas – 977 mln. USD.
NL, RU ir CN išlieka didžiausiais KZ užsienio investuotojais.
	https://www.kt.kz/eng/economy/foreign_investment_inflows_into_kazakhstan_rise_to_20_5_1377992440.html 

	06.12
	KZ nuo 2025 m. rugsėjo iki š.m. gegužės eksportavo 12,2 mln. tonų grūdų ir miltų, išreikštų grūdų ekvivalentu, tai yra 13% daugiau nei tuo pačiu laikotarpiu praėjusį prekybos sezoną, pranešė Žemės ūkio ministerija, remdamasi nacionalinio geležinkelių operatoriaus „Temir Zholy“ duomenimis. Eksporto augimą daugiausia lėmė tradicinės KZ rinkos Centrinėje Azijoje ir AFG. Eksportas į UZ išaugo 38% – nuo ​​3,6 mln. iki 5 mln. tonų. Siuntos į KG išaugo 50% – nuo ​​312 tūkst. iki 474 tūkst. tonų, o eksportas į AFG išaugo 58% – nuo ​​1,3 mln. iki 2 mln. tonų. Eksportas į TM pasiekė 197 tūkst. tonų – 44% daugiau nei tuo pačiu laikotarpiu prieš metus. Žemės ūkio ministerija teigė, kad teigiama krovinių gabenimo tendencija atspindi didelę KZ žemės ūkio produktų paklausą ir stabilų logistikos koridorių, aptarnaujančių pietinius eksporto maršrutus, veikimą.
	https://www.kt.kz/eng/economy/kazakhstan_increases_grain_and_flour_exports_to_12_2_1377992593.html 

	06.17
	2026 m. sausio-balandžio mėn. KZ užsienio prekyba siekė 44,9 mlrd. USD, t.y. 7,9% daugiau nei tuo pačiu 2025 m. laikotarpiu. Nacionalinio statistikos biuro duomenimis, ataskaitiniu laikotarpiu eksportas sudarė 24 mlrd. USD, t.y. 5% daugiau nei tuo pačiu 2025 m. laikotarpiu. Tuo tarpu importas išaugo 11,3% ir pasiekė 20,9 mlrd. USD. Taigi, teigiamas prekybos balansas išlaikomas, nors importo tempas didėja.
Tuo tarpu šalies prekyba su Eurazijos ekonominės sąjungos (EAEU) valstybėmis narėmis išaugo 13% ir pasiekė 9,9 mlrd. USD. Eksportas į EAEU šalis sumažėjo 7,9%, o importas iš jų išaugo 24,1%. RU išlieka pagrindine KZ partnere EAEU, atsakinga už 87,6% visos tarpusavio prekybos. Užsienio prekybos struktūra išlieka pagrįsta ištekliais. Beveik pusę eksporto, arba 44%, sudaro žalia nafta. Toliau seka rafinuotas varis, vario rūdos ir koncentratai, ferolydiniai ir kviečiai. Pagrindinės importo prekės: automobiliai, angliavandenilių dujos, vaistai, telefonai ir energetikos įranga. 
Pagrindinės eksporto šalys yra CN, ITA ir RU. Didžioji dalis prekių importuojama iš RU ir CN, kurios atsako už 60% visų tiekimų, po jų seka DE, JAV, Pietų Korėja ir TR.
	https://qazinform.com/news/kazakhstans-foreign-trade-hits-449bn-33b56b 

	06.17
	2026 m. sausio–gegužės mėnesiais kapitalo investicijos Kazachstane siekė 6,74 trilijono tenge (12,23 mlrd.eur) – tai 7 % daugiau nei tuo pačiu praėjusių metų laikotarpiu. Didžioji dalis investicijų tenka mažosioms įmonėms – iki 3,74 trilijono tenge (6,8 mlrd.eur), didžiosioms įmonėms tenka 2,17 trilijono tenge (3,94 mlrd.eur) investicijų, o vidutinėms įmonėms – 828,5 milijardo tenge (1,5 mlrd.eur). 60,1 % investicijų buvo skirta statyboms ir kapitaliniam remontui, 35,1 % – mašinoms, įrangai ir transportui.
	https://qazinform.com/news/investments-in-kazakhstan-soar-to-67-trillion-tenge-e0e225 

	06.23
	Kazachstanas pritraukė 229,5 mlrd. Tenge (415 mln.eur) finansavimą iš Europos rekonstrukcijos ir plėtros banko (ERPB) pagrindinio Vakarų Europos–Vakarų Kinijos transporto koridoriaus ruožo modernizavimui. Projektas apima 234 kilometrus greitkelio, įskaitant ruožus nuo 763–791 km iki 819–1025 km. Užbaigus darbus, kelias bus modernizuotas iki keturių eismo juostų I kategorijos greitkelio su asfaltbetonio danga ir maksimaliu projektiniu greičiu 120 km/h.
Šis greitkelio ruožas laikomas strategiškai svarbiu, nes jis yra Vakarų Europos–Vakarų Kinijos tarptautinio koridoriaus, CAREC 1-ojo koridoriaus ir Europos E38 maršruto, jungiančio Europą, Centrinę Aziją ir Kiniją, dalis.
	https://qazinform.com/news/kazakhstan-attracts-over-220-bn-tenge-ebrd-loan-for-highway-reconstruction-99b46c 

	06.24
	2025 m. Kazachstano finansų sektorius išliko atsparus ir, nepaisant išorinio neapibrėžtumo bei tebesitęsiančio infliacinio spaudimo, užfiksavo pagrindinių rodiklių augimą. Bendras Kazachstano bankų turtas išaugo 15 % iki 70,8 trilijonų tenge (128 mlrd.eur). Pagal priežiūros procedūras, įskaitant priežiūros peržiūros ir vertinimo procesą (SREP), turto kokybės peržiūras (AQR) ir testavimus nepalankiausiomis sąlygomis, atlikti vertinimai parodė, kad bankai išlaikė 16,1 %–17,7 % kapitalo pakankamumo rodiklius, kurie gerokai viršijo minimalius reguliavimo reikalavimus.
	https://qazinform.com/news/kazakhstans-banking-sector-assets-grow-15-ad79d4 

	06.26
	Parlamente buvo pristatytas 2025 m. respublikos biudžeto vykdymas. 2025 m. Kazachstano BVP išaugo 6,5 %. Pinigine išraiška ekonomika padidėjo 14,7 mlrd. dolerių. 
Metinė infliacija pasiekė 12,3 %. Vidutinis mėnesinis darbo užmokestis sudarė 442 tūkst. tenge (apie 800 eurų), o nedarbo lygis išliko 4,6 % lygyje.

Valstybės skola sudarė 36,4 trilijonus tenge, arba 22,8 % BVP. Nacionalinio fondo turtas metų pabaigoje pasiekė 73,8 mlrd. dolerių. Biudžeto išlaidos taip pat įvykdytos 99 % ir sudarė 25,5 trilijonų tenge. Socialinei sričiai skirta 9,3 trilijonų tenge (apie 16,8 mlrd. Eur), iš kurių 5,9 trilijonų tenge (10,66 mlrd. Eur) – pensijoms ir pašalpoms.
	https://www.kt.kz/rus/ekonomika/parlament_prinyal_otchet_ob_ispolnenii_byudzheta_za_2025_god_1377993674.html 

	06.26
	Kazachstanas planuoja pastatyti krovinių perkrovimo terminalą Irano Bender Abbas uoste, esančiame Persijos įlankos pakrantėje. Apie tai pranešė Kazachstano nacionalinės ekonomikos ministras Serik Žumangarin, kalbėdamas uždarame bendrame parlamento rūmų posėdyje. Yra įsigyta 15 hektarų teritorija. Statybos bus finansuojamos pasitelkiant investuotojus ir privatų verslą.
	https://www.kt.kz/rus/ekonomika/kazahstan_otkryvaet_put_k_okeanu_cherez_ormuzskiy_proliv_1377993701.html 

	06.30
	Prezidentas Kasym-Zhomart Tokayev nurodė kuo greičiau pradėti naujojo oro uosto statybą Astanoje. Jo teigimu, transporto ir logistikos infrastruktūros plėtra turi tapti vienu iš pagrindinių prioritetų, o Kazachstanas turi tapti vienu iš pagrindinių regiono logistikos mazgų. 2025 m. buvo pradėti 13 tūkst. kilometrų automobilių kelių remonto darbai, iš kurių 6 tūkst. kilometrų jau perduoti eksploatacijai. Šiais metais planuojama užbaigti geležinkelio linijų „Moyynty – Kyzylzhar“ ir „Darbaža – Maktaaral“ statybą, o kitais metais – magistralės „Bahty – Ayagoz“ statybą.
	https://www.kt.kz/rus/ekonomika/tokaev_poruchil_nachat_stroitelstvo_novogo_aeroporta_v_1377993945.html 

	Startuoliai, rizikos kapitalas, FINTECH, informacinės ir ryšių technologijos, skaitmeninimas, ,,žaliosios technologijos“

	06.03
	KZ sėkmingai pritraukė 3,4 mlrd. CNY (apie 0,5 mlrd. USD), CN akcijų rinkoje išleisdamas pirmąją suverenių pandų obligacijų emisiją. Obligacijos buvo išleistos su 1,9% pajamingumu, kuris, pasak KZ Finansų ministerijos, yra rekordinis. KZ užsitikrino finansavimą CN akcijų rinkoje už mažiausią palūkanų normą tarp BBB reitingą turinčių šalių, pasiekdamas lygį, kuris paprastai būna tarp AA reitingą turinčių suverenių emitentų. Pandų obligacijos yra RMB denominuotos skolos priemonės, kurias CN vidaus rinkoje išleidžia užsienio vyriausybės, korporacijos ar finansų įstaigos.
	https://qazinform.com/news/kazakhstan-raises-34bn-yuan-in-debut-panda-bond-sale-on-china-market-6a5d11 

	06.30
	Kriptovaliutų savininkams gali būti suteikta mokesčių lengvata. Šalies valdžia tikisi, kad taip paskatins perkelti skaitmeninius aktyvus iš užsienio platformų į licencijuotas šalies kriptovaliutų biržas. Kalbama apie kriptovaliutą, kurią kazachstaniečiai įsigijo tiek prieš rinkos reguliavimą, tiek jau po jo įvedimo. Ekspertai mano, kad valstybė siekia sugrąžinti dalį kapitalo į reguliuojamą sritį, ir iš esmės pritaria šiai iniciatyvai, tačiau atkreipia dėmesį ir į galimus rizikos veiksnius. Remiantis Tarptautinio finansiniocentro „Astana“ duomenimis, šių metų pirmąjį ketvirtį skaitmeninių aktyvų paslaugų teikėjai įvykdė sandorių už daugiau nei 3 mlrd. dolerių. Skaitmeninių aktyvų paslaugų teikėjų klientų skaičius siekė 257 tūkst. žmonių. Palyginimui: praėjusiais metais klientų skaičius siekė 215 tūkst., o sandorių apimtis pasiekė 10,5 mlrd. dolerių.
	https://24.kz/ru/news/economyc/777498-vladeltsev-kriptoaktivov-mogut-osvobodit-ot-nalogov 

	Valiutos keitimo kursai:
1 EUR / KZT – 565,74;  1 USD / KZT – 485,95
1 EUR / KZT –554,03; 1 USD / KZT – 485,82
	https://nationalbank.kz/en/exchangerates/ezhednevnye-oficialnye-rynochnye-kursy-valyut 

	Ekonominis saugumas, energetika, kita ekonominiam bendradarbiavimui aktuali informacija

	06.01
	Energetikos ministras J. Akkenženovas pakomentavo Kaspijos naftotiekio konsorciumo (CPC) tarifų ir KZ naftos tiekimo diversifikavimo galimybių aptarimą. Pasak ministro, tranzito tarifų keitimo per CPC klausimas buvo aptartas gegužės 28 d. V Eurazijos ekonomikos forume. „Šis klausimas buvo aptartas vakar, tačiau reikalingas akcininkų sutarimas. Žinoma, kaip išteklių turtinga šalis, norime išlaikyti dabartinius tarifus, tačiau tai bus peržiūrėta akcininkų susirinkime“, – forumo metu sakė Akkenženovas. Kartu ministras pabrėžė, kad KZ šiuo metu nemato jokios alternatyvos CPC didžiajai daliai naftos transportuoti į tarptautines rinkas.
KZ naftos eksportas iš viso siekia apie 60–70 mln. tonų. Šiuo metu nėra kito naftotiekio, galinčio transportuoti tokius kiekius iš KZ į tarptautines rinkas. „Mes svarstome bet kokius papildomus maršrutus“, – sakė Akkenženovas.
	https://www.kt.kz/eng/economy/kazakhstan_sees_no_alternative_to_cpc_for_oil_exports_-_1377991962.html 

	06.02
	2026 m. sausio-gegužės mėn. KZ valstybės biudžeto pajamos viršijo prognozes – surinkta daugiau nei 11,4 trln. KZT, t.y. 16% daugiau nei tuo pačiu laikotarpiu praėjusiais metais. Biudžeto pajamos pasiekė 7,41 trln. KZT ir sudarė 100,9% planuoto tikslo. Centrinio biudžeto pajamos, palyginti su praėjusiais metais, padidėjo 25,1%, t.y. padidėjo 1,48 trln. KZT. Preliminariais duomenimis, vietos biudžetų pajamos siekė 4,05 trln. KZT, t.y. 2,4 %, palyginti su praėjusiais metais.
Pagrindiniai pajamų augimo veiksniai buvo palankios pasaulinės žaliavų kainos, ekonomikos plėtra, padidėjęs verslo aktyvumas ir mokesčių reformos priemonės. 
	https://qazinform.com/news/kazakhstan-exceeds-state-budget-revenue-target-e6e4e8 

	06.03
	KZ planuoja iki 2035 m. paleisti 8,4 GW atsinaujinančiosios energijos pajėgumų, kaip dalį savo mažai anglies dioksido į aplinką išskiriančios plėtros strategijos, birželio 2 d. vykusioje Baku energetikos savaitėje pareiškė KZ energetikos ministras J. Akkenženovas, pranešė ministerijos spaudos tarnyba. Jis teigė, kad KZ vykdo dvigubą energetikos strategiją, kurios tikslas – išlaikyti savo, kaip pagrindinio energetikos ir tranzito centro Eurazijoje, vaidmenį, kartu spartinant atsinaujinančiosios energijos ir mažai anglies dioksido į aplinką išskiriančių technologijų plėtrą. Pasak jo, atsinaujinanti energija šiuo metu sudaro apie 7% šalies elektros energijos gamybos. Šalyje veikia 169 atsinaujinančiosios energijos įrenginiai, kurių bendra įrengta galia yra maždaug 3,7 GW. Pagal KZ mažai anglies dioksido į aplinką išskiriančios plėtros koncepciją, tikimasi, kad per ateinantį dešimtmetį atsinaujinančiosios energijos pajėgumai daugiau nei padvigubės. Tarptautinės bendrovės iš CN, JAE, FR ir DE dalyvauja atsinaujinančiosios energijos projektuose visoje šalyje.
	https://astanatimes.com/2026/06/kazakhstan-targets-8-4-gw-of-new-renewable-energy-capacity-by-2035/ 

	06.04
	KZ š.m. sausio-gegužės mėn. pagamino 53,6 mlrd. kWh elektros energijos, o vidaus suvartojimas siekė 53,3 mlrd. kWh, todėl susidarė maždaug 300 mln. kWh elektros energijos perteklius. Pasak Energetikos ministerijos, teigiamas energijos balansas atspindi stabilų šalies elektros energijos gamybos įrenginių veikimą, subalansuotą nacionalinės energetikos sistemos plėtrą ir patikimą elektros energijos tiekimą vidaus paklausai patenkinti.
Prognozuojama, kad iki 2026 m. pabaigos KZ pagamintos elektros energijos kiekis pasieks 126,5 mlrd. kWh. Siekdama dar labiau sustiprinti nacionalinę energetikos sistemą, šalis planuoja šiais metais paleisti 2,6 GW naujų įprastinių ir atsinaujinančių energijos šaltinių pajėgumų. Plėtros programa apima keturių dujomis kūrenamų elektrinių paleidimą ir dviejų esamų energetikos įrenginių išplėtimą. Be to, planuojama pradėti eksploatuoti 10 naujų atsinaujinančios energijos projektų, įskaitant keturis vėjo jėgainių parkus, penkias saulės elektrines ir vieną hidroelektrinę. Energetikos ministerija tikisi, kad šie projektai iki 2027 m. pirmojo ketvirčio pabaigos visiškai panaikins šalies elektros energijos deficitą ir iki 2029 m. užtikrins tvarų elektros energijos perteklių.
	https://www.kt.kz/eng/economy/kazakhstan_records_electricity_surplus_in_first_five_1377992135.html 

	06.05
	KZ ketina pastatyti pirmąją santechnikos ir vonios kambario aksesuarų gamybos ir surinkimo gamyklą. Projektą įgyvendins ESP bendrovė „Roca Group“. Į projektą bus investuota 44,1 mlrd. KZT. Pradėjus veiklą, gamykla galės pagaminti iki 500 tūkst. vienetų per metus ir tikimasi sukurti apie 300 nuolatinių darbo vietų.  Atitinkamą investicinę projekto sutartį pasirašė KZ vyriausybė, Kyzylordos srities administracija ir „Roca Group“.
	https://www.kt.kz/eng/economy/kazakhstan_to_build_its_first_sanitary_ware_manufacturing_1377992281.html 

	06.06
	KZ Nacionalinio banko (KNB) valdytojas T. Suleimenovas paskelbė, kad 2026 m. infliacijos prognozė buvo sumažinta. „2026 m. infliacija turėtų būti 9-11%, anksčiau buvo 9,5-11,5%. Korekcija atspindi teigiamas faktines infliacijos tendencijas, vartojimo paskolų sulėtėjimą ir stipresnį valiutos kursą“, – aiškino valdytojas. Tuo pačiu metu 2027 m. infliacijos prognozė liko nepakeista ir išliko 5,5-7,5 % ribose.
KNB tikisi, kad infliacija toliau mažės dėl griežtos pinigų politikos, fiskalinės drausmės, vartotojų paklausos stabilizavimo ir nuspėjamos tarifų politikos. Tikimasi, kad 2028 m. infliacija nusistovės ties KNB nustatytu 5% tikslu.
	https://qazinform.com/news/kazakhstan-lowers-2026-inflation-outlook-f301aa 

	06.09
	Per pastarąjį dešimtmetį metinė naftos gavyba KZ išaugo nuo 80 mln. tonų iki 100 mln. tonų. Augimas buvo netolygus, 2020-2021 m. dėl pandemijos ir OPEC+ gamybos apribojimų ji sumažėjo. Tačiau ilgalaikėje perspektyvoje Kazachstanas sustiprino savo pozicijas. Pagrindiniai naftos gavybos augimo veiksniai buvo pagrindiniai šalies energetikos projektai – Tengizas, Kašaganas ir Karačaganakas. Padidėjimas ypač pastebimas nuo 2016 m., kai gamyba išaugo nuo 78 mln. tonų 2016 m. iki 86 mln. tonų 2017 m. KZ pavyko ne tik išlaikyti gamybos lygį, bet ir pasiekti naują rekordą – apie 100 mln. tonų 2025 m.
	https://www.kt.kz/eng/economy/kazakhstan_s_oil_production_rises_to_100_million_tonnes_1377992377.html 

	06.10
	Praėjusiais metais KZ biudžeto pajamos iš turizmo pasiekė 630 mlrd. KZT, vyriausybės posėdyje pranešė turizmo ir sporto ministras J. Mirzabossinovas. Jis pabrėžė, kad užsienio turistai išleido 2,9 mlrd. USD. Ministras teigė, kad šiuo metu KZ turizmo sektoriuje dirba daugiau nei 600 tūkst. žmonių. Mokesčių pajamos padidėjo 18% ir pasiekė 630 mlrd. KZT. Mirzabossinovas pabrėžė, kad bendras turizmo poveikis ekonomikai vertinamas 5 trln. KZT. 2025 m. nacionaliniuose parkuose apsilankė 3,7 mln. lankytojų.
	https://qazinform.com/news/tourism-brings-kazakhstan-630-bln-tenge-in-taxes-3d837c 

	06.12
	KZ geologiniams tyrimams 2026-2028 m. skirs maždaug 470 mlnUSD valstybės finansavimo, pranešė premjeras O. Bektenovas, pažymėdamas, kad planuojamos investicijos yra panašios į bendrą šiam sektoriui per pastaruosius du dešimtmečius išleistą sumą. Pasak Bektenovo, geologiniai tyrinėjimai atlieka labai svarbų vaidmenį plečiant šalies mineralinių išteklių bazę ir sudarant sąlygas būsimiems didelės pridėtinės vertės kasybos ir perdirbimo projektams.
Šiuo metu KZ įgyvendina didelio masto požeminių išteklių geologinių tyrimų programą. Jau pradėtas išsamus šalies teritorijos geologinis kartografavimas. Tikimasi, kad geologinių tyrimų plotas viršys 2 mln. kvad. kilometrų. Strateginis KZ tikslas – ne tik pagerinti žinias apie šalies mineralinius išteklius, bet ir sukurti modernią geologijos pramonę, pagrįstą skaitmeninėmis technologijomis ir tarptautinėmis partnerystėmis. Pasak premjero, nauji geologiniai atradimai turėtų būti pagrindas būsimiems kasybos ir didesnės pridėtinės vertės prekių gamybos projektams.
	https://www.kt.kz/eng/economy/kazakhstan_to_invest_nearly_470_million_in_geological_1377992595.html 

	06.13
	Pasak KZ Kasybos ir metalurgijos įmonių asociacijos, eksportas š.m. I ketv. sudarė 7,1 mln. tonų. Pastaraisiais metais anglies gamyba KZ nuolat viršijo 110 mln. tonų per metus ir 2025 m. pasiekė 120,5 mln. tonų. Kasybos ir metalurgijos įmonių asociacijos vykdomasis direktorius N. Radostovecas teigia, kad anglies eksportas išlieka svarbiu veiksniu, užtikrinančiu kasybos įmonių tvarumą. Kartu jis pabrėžė, kad eksportas neturėtų vykti vidaus pasiūlos sąskaita. „Tinkamai planuojant, vidaus poreikiai tenkinami prioritetu, o eksportas palaiko bendrą gamybos lygį ir įmonių finansinį stabilumą“, – pridūrė jis.
	https://qazinform.com/news/kazakhstan-produces-nearly-29-million-tons-of-coal-in-q1-2026-fb2a65 

	06.13
	KZ energetikos ministras J. Akkenženovas surengė susitikimą dėl dujų perdirbimo gamyklos projekto Kašagano naftos telkinyje, kurio metinis pajėgumas sieks 2,5 mlrd. kub. metrų dujų. Jis teigė, kad projektas jau perėjo į įgyvendinimo etapą. „QazaqGaz“, PSA ir NCOC – Kašagano naftos telkinį plėtojančio konsorciumo – akcininkai aptarė projekto būseną, dalyvių koordinavimą ir priemones, skirtas užtikrinti savalaikį užbaigimą. Šiuo metu Kašagane statoma dar viena dujų perdirbimo gamykla, kurios metinis pajėgumas sieks apie 1 mlrd. kub. metrų.
KZ Vyriausybės nutarimu CN nacionalinė chemijos inžinerijos šeštoji statybos bendrovė ir CN „Wuhuan Engineering Corporation“ buvo paskirtos projekto EPC (inžinerijos, pirkimų ir statybos) rangovėmis. Abi bendrovės priklauso CN nacionalinei chemijos inžinerijos grupės korporacijai (CNCEC), kuri specializuojasi chemijos inžinerijos ir naftos chemijos projektuose. 
	https://kz.kursiv.media/en/2026-06-12/engk-nknk-chinese-companies-to-build-gas-processing-plant-at-kashagan/ 

	06.16
	Anglis išlieka vyraujančiu elektros energijos šaltiniu KZ – iš jos pagaminama net 62,1% energijos, o dujomis kūrenamos elektrinės, hidroelektrinės ir atsinaujinantys energijos šaltiniai kartu užtikrina beveik 38% šalies elektros energijos. Pasak Energetikos ministerijos, KZ toliau modernizuoja savo energetikos sektorių ir įvairina gamybos šaltinius, kartu išlaikydamas patikimą elektros energijos tiekimą ir stiprindamas energetinį saugumą. Dujomis kūrenamos elektrinės sudaro 23,4% elektros energijos gamybos ir yra antras pagal dydį energijos šaltinis šalyje. Hidroelektrinės, neskaitant mažųjų hidroelektrinių, užtikrina 7,5% visos pagaminamos energijos, tiekdamos stabilią, švarią elektros energiją ir palaikydamos tinklo veikimą. Atsinaujinantys energijos šaltiniai toliau plečia savo vaidmenį nacionaliniame energijos derinyje, jų dalis bendroje gamyboje siekia 7%.
	https://astanatimes.com/2026/06/coal-accounts-for-over-60-of-kazakhstans-electricity-as-its-energy-mix-diversifies/ 

	06.17
	Eurazijos plėtros bankas (EPB) savo 2026-2028 m. makroekonominėje prognozėje nurodė, kad tikisi, jog vidutinis valiutos kursas 2026 m. bus 490 KZT už vieną USD. Remiantis prognoze, iki š.m. pabaigos kursas gali pasiekti 500 KZT už dolerį. EDB įvertino pagrindinius ekonominius rodiklius Centrinės Azijos šalyse ir Eurazijos ekonominėje sąjungoje (EAEU). Organizacijos ekspertai teigė, kad tengę palaiko didelis vietinės valiutos instrumentų pajamingumas, kurį lemia padidinta bazinė palūkanų norma. Užsienio investuotojai taip pat tebėra susidomėję KZ obligacijomis. EPB ekspertai tikisi, kad aukštesnės naftos kainos taip pat palaikys pajamas užsienio valiuta. Jie prognozuoja, kad vidutinė „Brent“ žalios naftos kaina š.m. bus 82 USD už barelį, o tai padės padidinti eksporto pajamas ir užsienio valiutos įplaukas. Tuo pačiu metu tikimasi, kad keli veiksniai darys spaudimą tengei. Tai laipsniškas Kazachstano nacionalinio banko vykdomos pinigų politikos švelninimas, naftos kainų kritimas nuo aukščiausio lygio š.m. pirmąjį pusmetį ir didėjantis importas. EPB analitikai tikisi, kad valiutos kursas toliau silpnės ir 2027-2028 m. pasieks 515 KZT už vieną USD.
	https://kz.kursiv.media/en/2026-06-16/engk-yeri-edb-predicts-where-the-us-dollar-is-heading-in-kazakhstan/ 

	06.17
	Tarptautinis valiutos fondas (TVF) prognozuoja, kad 2026 m. KZ ekonomika išaugs apie 4,6%. Tačiau, remiantis TVF misijos išvadomis, didelė infliacija išlieka vienu pagrindinių iššūkių, todėl reikia tęsti griežtą pinigų politiką, kad kainų augimas būtų kontroliuojamas. TVF apskaičiavo, kad per pirmuosius penkis š.m. mėnesius KZ ekonomikos augimas sulėtėjo iki 3,7%, palyginti su 6,5% 2025 m. pabaigoje. Sulėtėjimą daugiausia lėmė sumažėjusi naftos gavyba po avarijos Kaspijos jūros naftotiekio konsorciume (CPC). Nepaisant to, neigiamą poveikį iš dalies atsvėrė geri paslaugų, transporto, statybos ir gamybos sektorių rezultatai. Fondo ekspertai pažymi, kad infliacija vis dar gerokai viršija tikslinį 5% lygį. Nors metinė infliacija sumažėjo nuo 12,9% 2025 m. rugsėjį iki 10,4% š.m. gegužę, dėl išorinio kainų spaudimo, didėjančio kvazifiskalinio aktyvumo ir tolesnio komunalinių paslaugų tarifų didėjimo išlieka pakartotinio kainų kilimo rizika. Tikimasi, kad šiais metais infliacija išliks apie 10 %, o infliacijos lūkesčiai greičiausiai išliks silpnai įtvirtinti.
TVF teigia, kad KZ Nacionalinis bankas (KNB) turėtų būti pasirengęs toliau griežtinti pinigų politiką, jei disinfliacijos procesas sustos. Organizacija taip pat tikisi viešųjų finansų pagerėjimo, kurį palaikys aukštesnės naftos kainos ir mokesčių reformos. Prognozuojama, kad š.m. fiskalinis deficitas, nesusijęs su nafta, toliau mažės, o einamoji sąskaita, po 4,1% BVP deficito 2025 m., gali vėl pasiekti nedidelį perteklių. TVF ekspertai pabrėžė KZ bankų sektoriaus atsparumą, pažymėdami, kad bankai ir toliau išlaiko tinkamą kapitalizacijos, likvidumo ir pelningumo lygį, o vartojimo paskolų augimas sulėtėjo iki tvaresnio lygio.
Tarp pagrindinių ekonomikos rizikų TVF nurodė didesnę vidaus paklausą, kylančias importo kainas, griežtesnes pasaulines finansines sąlygas, silpnesnį investicinį aktyvumą ir galimus Kaspijos naftotiekio konsorciumo veiklos sutrikimus. TVF rekomendavo, kad pagrindiniai tolesnių reformų prioritetai būtų Kazachstanui sumažinti valstybės vaidmenį ekonomikoje, skatinti privačias investicijas, stiprinti kapitalo rinkas, modernizuoti infrastruktūrą ir gerinti viešųjų išlaidų efektyvumą, be kita ko, naudojant skaitmeninę tengę.
	https://www.kt.kz/eng/economy/imf_forecasts_kazakhstan_s_economy_to_grow_by_4_6_in_2026_1377992875.html 

	06.19
	2025 m. KZ buvo stebimas pagrindinių makroekonominių rodiklių augimas. Pasak finansų ministro M. Takiyevo, šalies ekonomikos augimą lėmė pagrindiniai realiosios ekonomikos sektoriai. „Kazachstano ekonomika 2025 m. išaugo 6,5%. Prie šio augimo daugiausia prisidėjo transporto, statybos, kasybos ir prekybos sektoriai“, – sakė jis Senato posėdyje. Ministras pažymėjo, kad biudžeto sistema metus užbaigė beveik pasiekusį tikslą. „Respublikos biudžeto pajamos iš viso sudarė 21,4 trilijono tengių, arba 99% suplanuotos sumos. Bendros pajamos 336 milijardais tengių nesiekė tikslo“, – sakė M. Takiyevas.
	https://qazinform.com/news/key-sectors-behind-kazakhstans-65-gdp-growth-in-2025-revealed-91f49a 

	06.30
	Kazachstanas, Azerbaidžanas ir Uzbekistanas plėtoja Kaspijos žaliosios energijos koridoriaus planus, kurie leistų Centrinėje Azijoje pagamintą atsinaujinančią elektros energiją tiekti į Europos rinkas. Projektu, pasirašytu 2024 m. lapkričio mėn. Baku Kazachstano, Azerbaidžano ir Uzbekistano vadovų nustatoma glaudesnio bendradarbiavimo sistema atsinaujinančiosios energijos plėtros, energijos vartojimo efektyvumo ir atsinaujinančiosios energijos eksporto į tarptautines rinkas srityse. Vienas iš pagrindinių projekto elementų – planuojama aukštos įtampos nuolatinės srovės povandeninio kabelio statyba per Kaspijos jūrą. Šis strateginis sprendimas suteiktų Kazachstanui tiesioginę prieigą prie Europos Sąjungos elektros energijos rinkų per panašų projektą, planuojamą Juodojoje jūroje. Ši iniciatyva, kurios pagrindą sudaro planuojamas aukštos įtampos povandeninis kabelis per Kaspijos jūrą, siekia sujungti sparčiai augantį Centrinės Azijos atsinaujinančiosios energijos sektorių su Europos rinkomis per Azerbaidžaną ir platesnį Juodosios jūros elektros tinklą.  Reikalinga infrastruktūra bus pastatyta Mangistau srityje, vakarų Kazachstane. 2025 m. balandžio mėn. Azijos plėtros bankas (ADB), Azijos infrastruktūros investicijų bankas (AIIB) bei Azerbaidžano, Kazachstano ir Uzbekistano energetikos ministerijos pasirašė susitarimo memorandumą, kuriuo siekiama paremti šio projekto įgyvendinamumo tyrimą. Italijos konsultacinė ir inžinerinė bendrovė „CESI“ jau pradėjo šio tyrimo, kurio kaina apie 1,2 mln. USD,  darbus. 
	https://astanatimes.com/2026/06/how-kazakhstan-azerbaijan-and-uzbekistan-plan-to-link-central-asian-green-power-to-europe/ 

	06.30
	Prezidentas Kassym-Jomart Tokayevas pranešė, kad Kazachstanas pradeda įgyvendinti didelio masto nacionalinį projektą, skirtą energetikos ir komunalinių paslaugų sektorių modernizavimui, kuriam šiais metais skirta daugiau nei 1 trilijonas tenge (1,8 mlrd. Eur). Perėjimas prie naujo ekonominės plėtros modelio reikalauja visapusiško šalies energetikos, inžinerijos ir transporto infrastruktūros modernizavimo.
	Over 1 trln tenge allocated for Kazakhstan's energy, utilities modernization 

	Aktualūs Lietuvos verslui renginiai,  Lietuvos įmonių paklausimai ir įmonių pristatymai galimų verslo galimybių Kazachstane, verslo partnerių paieškos

